《荅吕维清兼柬郑遂昌葛可久》
元代·郭翼

沧洲解缆不十日，相忆题诗寄阖闾。常怪接舆歌凤鸟，因怜尔雅注虫鱼。

台州司户频相问，勾漏仙人好附书。况汝才华今亦盛，五云坊里看徵车。

作者简介：（1305—1364）元昆山人，字羲仲，号东郭生，又号野翁。少从卫培学，工诗，尤精于《易》。以豪杰自负。尝献策张士诚，不用，归耕娄上。老得训导官，与时忤，偃蹇以终。有《雪履斋笔记》、《林外野言》。